ai4bharat/Pralekha huggingface dataset:
आरोग्य आणि कुटुंब कल्याण मंत्रालय
मागील 24 तासात 20,000 हून अधिक रुग्ण झाले बरे, रुग्ण बरे होण्याचा दर 63.24%
6 लाखांच्या जवळपास रुग्ण झाले बरे
कोविड-19 चे 3,19,840 सक्रीय रुग्ण
नवी दिल्ली, 15 जुलै 2020
गेल्या 24 तासात कोविड-19 च्या रुग्णांच्या बरे होण्याच्या प्रमाणात लक्षणीय वाढ झाली आहे. 20,572 रुग्ण बरे झाले असून कोविड-19 च्या बऱ्या झालेल्या रुग्णांची संख्या आता 5,92,031 झाली आहे. रुग्ण बरे होण्याचा दर आज 63.24 % झाला आहे.
आग्रही चाचणी, वेळेवर निदान आणि गृह अलगीकरण किंवा रुग्णालयात सक्रिय वैद्यकीय सहाय्य याच्या माध्यमातून रूग्णांचे प्रभावी व्यवस्थापन केल्याने रुग्ण बरे होण्याच्या प्रमाणात झपाट्याने वाढ होत आहे. कोविड-19 च्या सक्रीय रुग्णांची संख्या 3,19,840 असून ते सर्व वैद्यकीय देखरेखीखाली आहेत. ऑक्सिमेटरच्या वापरासह गृह अलगीकरणाचे सर्व निकष आणि मानकांमुळे रुग्णालयाच्या पायाभूत सुविधांवर दबाव न आणता लक्षण नसलेल्या किंवा सौम्य लक्षण असलेल्या रुग्णांवर देखरेख ठेवण्यास मदत झाली आहे.
बरे झालेल्या आणि सक्रीय रुग्णांमधील दरी सातत्याने वाढत आहे. आज हा आकडा 2,72,191 आहे. बरे झालेल्या रुग्णांची संख्या सक्रिय रुग्णांच्या तुलनेत 1.85 पटींनी जास्त आहे.
भारतात कोविड-19 रूग्णांच्या उपचारासाठी असलेल्या वैद्यकीय पायाभूत सुविधांमध्ये 1378 समर्पित कोविड रुग्णालये , 3077 समर्पित कोविड आरोग्य केंद्रे  आणि 10351 कोविड सुश्रुषा केंद्र  यांचा समावेश आहे. त्यांच्याकडे कोविड-19 रूग्णांवर उपचार करण्यासाठी एकूण 21,738 व्हेंटिलेटर, 46,487 आयसीयू खाटा आणि 1,65,361 ऑक्सिजन सुविधा असलेल्या खाटा आहेत.
कोविड-19 चे प्रभावी क्लिनिकल व्यवस्थापन सुनिश्चित करण्यासाठी केंद्र सरकारने राज्य / केंद्रशासित प्रदेश / केंद्रीय संस्थांना 230.98 लाख एन95 मास्क, 123.56 लाख पीपीई आणि 11,660 व्हेंटिलेटरचे वितरण केले आहे.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड -19 संदर्भात काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड-19 वरील राज्ये / केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf यावर उपलब्ध आहे.M.Chopade/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
नागरी उड्डाण मंत्रालय
"लाईफलाईन उडान" विमानांद्वारे देशभरात 07 एप्रिल 2020 रोजी 39 टन पेक्षा जास्त वैद्यकीय साहित्याचा पुरवठा
नवी दिल्ली, 8 एप्रिल 2020
लाईफलाईन उडान विमानांद्वारे 7 एप्रिल २०२० रोजी देशभरात 39.3 टन वैद्यकीय साहित्याचा पुरवठा केला गेला. कोविड -19 च्या पार्श्वभूमीवर लॉकडाऊन काळात या विमानांद्वारे एकूण 240 टन मालाची वाहतूक झाली. लाईफलाईन उडान अंतर्गत 161 विमानांनी उड्डाण करून 1,41,080 किलोमीटर अंतर पार केले. त्यापैकी 99 विमाने एअर इंडिया आणि अलायन्स एअरने चालविली तर 54 विमाने भारतीय हवाई दलामार्फत चालविण्यात आली. आंतरराष्ट्रीय मार्गावर, 7 एप्रिल २०२० रोजी एअर इंडियाने हाँगकाँगमधून 6.14 टन वैद्यकीय उपकरणे आणली आणि पुढे एअर इंडियाने कोलंबोला 8.85 टन मालाचा पुरवठा केला.
लाईफलाईन उडान विमानांची दैनिक अद्यतने नवीन छायाचित्रासह वैद्यकीय हवाई मालवाहतुकीशी संबंधित संकेतस्थळ लाइफलाइन उडान लिंक https://esahaj.gov.in/lifline_udan वर उपलब्ध आहेत. विमाने आणि मालाचा तपशील विविध संस्था आणि सरकारी संस्थांकडून सतत अपलोड केला जातो ज्यामुळे पोर्टलवरून विविध तपशीलांचा समन्वय साधून आणि त्यांच्या सहयोगाने योजना प्रभावीपणे राबविली जाऊ शकते. वापरकर्त्यांना येणाऱ्या अडचणी सोडवून त्यांच्या गरजा भागविण्याच्या उद्देशाने या पोर्टलवर सुधारणा केल्या जात आहेत.
|
|
तारीख
|
|
एअर इंडिया
|
|
अलायन्स
|
|
आयएएफ
|
|
इंडिगो
|
|
स्पाईस जेट
|
|
एकूण विमाने
|
|
07/04/2020
|
|
04
|
|
02
|
|
03
|
|
-----
|
|
-----
|
|
09
|
|
|
|
|
|
|
|
|
|
|
|
|
|
जम्मू-काश्मीर, लडाख, ईशान्य आणि इतर बेट प्रांतासाठी एअर इंडिया आणि आयएएफने प्रामुख्याने सहयोग केला.
देशांतर्गत मालवाहू कंपन्या ; ब्ल्यू डार्ट, स्पाइसजेट आणि इंडिगो व्यावसायिक आधारावर मालवाहू उड्डाणे चालवित आहेत. स्पाइसजेटने 24 मार्च ते 7 एप्रिल २०२० पर्यंत 203 मालवाहू विमानांचे उड्डाण केले. ज्यामध्ये 2,77, 080 कि.मी. अंतर पार करून 1647.59 टन मालवाहतूक केली. यापैकी 55 आंतरराष्ट्रीय मालवाहू उड्डाणे होती. ब्लू डार्टने 25 मार्च ते 7 एप्रिल 2020 या काळात 64 देशांतर्गत मालवाहू विमानांचे उड्डाण करून 62,245 किमी अंतर कापून 951.73 टन मालवाहतूक केली. इंडिगोने 8 मालवाहू विमानांद्वारे 3 - 4 एप्रिल 2020 या काळात 6103 कि.मी. अंतर पार करून 3.14 टन मालवाहतूक केली.
स्पाइसजेटने केलेली देशांतर्गत मालवाहतूक 
|
|
तारीख
|
|
एकूण विमाने
|
|
टन
|
|
किमी
|
|
07/04/2020
|
|
12
|
|
96.89
|
|
13,634
स्पाइसजेटने केलेली आंतरराष्ट्रीय मालवाहतूक 
|
|
तारीख
|
|
एकूण विमाने
|
|
टन
|
|
किमी
|
|
07/04/2020
|
|
2
|
|
20.57
|
|
5,236
ब्लू डार्टने केलेली मालवाहतूक 
|
|
तारीख
|
|
एकूण विमाने
|
|
टन
|
|
किमी
|
|
07/04/2020
|
|
6
|
|
89.600
|
|
7131.30
B.Gokhale/V.Joshi/P.Kor
(
आरोग्य आणि कुटुंब कल्याण मंत्रालय
डॉ. मनसुख मांडविया यांनी केंद्रीय आरोग्य योजनेचे सुधारित संकेतस्थळ आणि “MyCGHS” या मोबाईल ऍपचा केला प्रारंभ
“वापरण्यास अनुकूल संकेतस्थळ 40 लाखाहून अधिक लाभार्थ्यांना आरोग्य सेवा सहजपणे उपलब्ध करून देईल”
भारताच्या वाढत्या डिजिटल प्रसारामुळे हे एक महत्त्वाचे आणि कालानुरूप पाऊल शक्य झाले : डॉ. मनसुख मांडविया
नवी दिल्ली, 24 जानेवारी 2022
केंद्रीय आरोग्य आणि कुटुंब कल्याण मंत्री डॉ. मनसुख मांडविया, यांनी आज केंद्रीय आरोग्य व कुटुंब कल्याण राज्यमंत्री डॉ. भारती प्रवीण पवार यांच्या उपस्थितीत केंद्रीय आरोग्य योजनेचे सुधारित संकेतस्थळ  आणि “MyCGHS” या मोबाईल ऍपचा डिजिटल प्रारंभ केला.
“मोबाईल अॅपशी जोडलेल्या केंद्रीय आरोग्य योजनेच्या सुधारित संकेतस्थळाचा प्रारंभ हे भारताच्या वाढत्या डिजिटल प्रसारामुळे हे एक महत्त्वाचे आणि काळानुरुप पाऊल शक्य झाले . या संकेतस्थळामध्ये अनेक अद्ययावत वैशिष्ट्ये आहेत ज्यातील वास्तविक माहितीचा 40 लाखाहून अधिक लाभार्थ्यांना  घरी बसूनच मोठा फायदा होईल, असे ते म्हणाले. ते पुढे म्हणाले की अशा सुविधेमुळे आरोग्य सेवा ही घराबाहेर न पडता वितरीत करणे शक्य होईल आणि सध्या सुरू असलेल्या कोविड19 महामारीच्या काळात हे एक नाविन्यपूर्ण पाऊल आहे. भारताच्या वाढत्या डिजिटल प्रसारामुळे हे एक महत्त्वाचे आणि काळाला अनुसरून उचललेले पाऊल आहे, असेही ते म्हणाले.
या सुधारित सुविधांसह, लाभार्थ्यांपर्यंत विविध सुविधा सुलभरीत्या उपलब्ध करून देणे हे या केंद्रीय आरोग्य योजनेचे उद्दिष्ट आहे.
नवीन सीजीएचएस संकेतस्थळ आणि त्याचा “MyCGHS” नावाचा मोबाईल ऍप्लिकेशन विस्तार, लाभार्थी अनुकूल वैशिष्ट्यांसह, लाभार्थ्यांना विशेषतः कोविड महामारीच्या काळात त्यांच्या घराच्या सुरक्षित जागेत सुलभपणे सेवा वितरण करण्याच्या दृष्टीने तयार केले आहे.
याबद्दल आनंद व्यक्त करताना, राज्यमंत्री डॉ. भारती प्रवीण पवार यांनी सांगितले की, “महामारीच्या काळात डिजिटल मीडिया स्रोतांच्या वापराविषयी माहिती मिळाल्यामुळे हे शक्य झाले आहे. डिजिटल आरोग्य अभियानाच्या धर्तीवर , लाभार्थ्यांना त्यांच्या सोयीनुसार लाभ मिळावा यासाठी हे नवीन संकेतस्थळ सुरू करण्यात आले आहे.”
केंद्र सरकारची आरोग्य योजना  ही केंद्र सरकारचे कर्मचारी, निवृत्तीवेतनधारक आणि या योजनेंतर्गत नोंदणी केलेल्या लाभार्थी आणि त्यांच्या आश्रितांच्या काही इतर श्रेणींसाठी नोडल आरोग्य सेवा प्रदाता आहे. भारताच्या वाढत्या डिजिटल प्रसाराची पूर्तता करण्यासाठी, केंद्रीय आरोग्य योजनेने विविध ऑनलाइन चॅनेलद्वारे सेवांच्या वितरणावर भर दिला आहे.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 901
राष्ट्रपती कार्यालय
सिम्बॉयसिस आंतरराष्ट्रीय विद्यापीठाच्या 15 व्या दीक्षांत समारंभाला राष्ट्रपतींनी केले संबोधित
नवी दिल्ली, 23 ऑक्टोबर 2018
राष्ट्रपती राम नाथ कोविंद यांनी आज पुण्यात सिम्बॉयसिस आंतरराष्ट्रीय विद्यापीठाच्या 15 व्या दीक्षांत समारंभाला संबोधित केले.
शतकानुशतके भारत अध्ययनाचे केंद्र होता, ही बाब आपल्यासाठी अभिमानाची आहे. उपखंडातल्या तक्षशीला ते नालंदा अशा प्राचीन विद्यापीठांनी आशिया आणि त्या पलीकडील विद्यार्थ्यांनाही आकर्षित केले होते, असे राष्ट्रपतींनी सांगितले. आधुनिक काळातही आपल्या क्षैक्षणिक संस्था विविध देशातल्या विशेषतः शेजारी देश आणि आपले मैत्रीपूर्ण संबंध असलेल्या आफ्रिका खंडातल्या देशांसाठी ज्ञानाची कवाडे खुली करत आहेत, असे राष्ट्रपती म्हणाले.
देशातील विविध महाविद्यालये, विद्यापीठे आणि उच्च शिक्षण संस्थांमध्ये 166 देशातले 46,144 परदेशी विद्यार्थी शिकत आहेत. यात सिम्बॉयसिस महत्त्वाची भूमिका बजावत असल्याचे राष्ट्रपतींनी सांगितले. एक हजारांहून अधिक परदेशी विद्यार्थी सिम्बॉयसिसमध्ये शिकत असून त्यापैकी 33 देशांमधल्या 329 विद्यार्थ्यांना आज पदवी मिळत असल्याबद्दल त्यांनी आनंद व्यक्त केला.
भारतात 903 विद्यापीठे आणि 39,050 महाविद्यालयांचे जाळे आहे. मात्र जागतिक क्रमवारीत ती मागे असल्याबद्दल राष्ट्रपतींनी खंत व्यक्त केली. या पार्श्वभूमीवर सरकारने पावले उचलली असल्याचे राष्ट्रपतींनी सांगितले.
राष्ट्रपतींचे भाषण पुढील लिंकवर उपलब्ध आहे..
Click here for the President's speech
N.Sapre/S.Kakde/P.Kor
(Visitor Counter : 52
वाणिज्य आणि उदयोग मंत्रालय
केंद्रीय वाणिज्य आणि उद्योग मंत्री पीयूष गोयल यांनी गोव्याच्या विकासाच्या क्षमतेबाबत उद्योग जगातील नेत्यांशी केली चर्चा
भारत सरकारने गेल्या 9 वर्षांत नागरिकांना सक्षम केले आहे: केंद्रीय मंत्री पीयूष गोयल
केंद्रीय वाणिज्य आणि उद्योग मंत्री पीयूष गोयल यांनी आज गोव्यातील उद्योग जगताच्या नेत्यांशी फलदायी संवाद साधला. गोवा चेंबर ऑफ कॉमर्स अँड इंडस्ट्री या संस्थेने आयोजित केलेल्या या कार्यक्रमाला मुख्यमंत्री डॉ. प्रमोद सावंत आणि गोव्याचे उद्योग मंत्री मौविन गोदिन्हो हे देखील उपस्थित होते.
मनोरंजन उद्योगासाठी गोवा हे एक आदर्श ठिकाण असल्याचे लक्षात घेऊन राज्यात प्रदूषणविरहित उद्योग विकसित करण्याच्या गरजेवर केंद्रीय मंत्री पियुष गोयल यांनी भर दिला. सॉफ्ट स्किल्स उद्योगाचे केंद्र बनण्याची गोव्याची क्षमताही त्यांनी अधोरेखित केली. याव्यतिरिक्त, राज्याच्या अर्थव्यवस्थेत परिवर्तन घडवून आणण्याची क्षमता असलेले प्रमुख क्षेत्र म्हणून पर्यटन क्षेत्राचा त्यांनी उल्लेख केला. पर्यटकांना एक अनोखा अनुभव मिळवून देणाऱ्या होमस्टे पर्यटनाला चालना देणारे धोरण गोवा राज्य सरकारने तयार करावे असे आवाहन गोयल यांनी केले.
गोव्यातील पर्यटनाला चालना देण्याच्या उद्देशासाठी एक समर्पित लहान कार्यगट स्थापन करण्याचे आश्वासन केंद्रीय मंत्री पियुष गोयल यांनी दिले. गेल्या 9 वर्षात गोव्याने केलेल्या पायाभूत सुविधांच्या विकासाची गोयल यांनी प्रशंसा केली. या विकासाचा अर्थव्यवस्थेवर सकारात्मक परिणाम झाला असल्याचे त्यांनी सांगितले.
राज्यात उद्योगांची संख्या वाढवण्यासाठी वाणिज्य मंत्रालय आणि औषधनिर्माण क्षेत्र यांच्यातील सहकार्याचा प्रस्ताव गोयल यांनी मांडला. गोव्याच्या फार्मा हबच्या विस्ताराची कल्पना गोयल यांनी मांडली. तसेच ही वाढ सुलभ करण्यासाठी संधी शोधण्याचे आवाहनही केले.
केंद्रीय मंत्र्यांनी उद्योग जगतातील नेत्यांना राज्याच्या प्रगतीला संस्थात्मक रूप देण्यासाठी त्यांच्या कल्पनांचे सक्रिय योगदान देण्यासाठी प्रोत्साहित केले. पर्यटन प्रोत्साहन परिषदेच्या संकल्पनेला गोयल यांनी पाठिंबा दिला आणि या संकल्पनेच्या अंमलबजावणीसाठी संबंधित विभागांशी चर्चा करण्याचा त्यांचा मानस असल्याचे सांगितले.
मुख्यमंत्री डॉ. प्रमोद सावंत यांनी या मेळाव्याला संबोधित करताना गोव्याने गेल्या 9 वर्षात विविध क्षेत्रात केलेल्या लक्षणीय प्रगतीवर प्रकाश टाकला. पीएम गतिशक्ती योजनेतील पहिला प्रकल्प गोव्यात यशस्वीरीत्या पूर्ण झाल्याचे त्यांनी अधोरेखित केले. डॉ. सावंत यांनी वैद्यकीय उपकरण उत्पादन क्लस्टरच्या स्थापनेचा प्रस्ताव मांडला आणि हा प्रकल्प प्रत्यक्षात आणण्यासाठी केंद्र सरकारला मदत करण्याचे आवाहन केले.
याशिवाय, मोपा येथील मनोहर आंतरराष्ट्रीय विमानतळ लवकरच मालवाहतूक करण्यास सुरुवात करेल, अशी घोषणा मुख्यमंत्री डॉ. सावंत यांनी केली. या विकासामुळे राज्यातील औषध उद्योगाला मोठा फायदा होईल तसेच इतर प्रदेशातील सुविधांवर अवलंबून राहण्याची गरज नाहीशी होईल, असे त्यांनी सांगितले.
राज्याचे परिवहन मंत्री मौविन गोदिन्हो यांनी विद्यमान दाबोलिम विमानतळावरील वाढती हवाई वाहतूक आणि मनोहर आंतरराष्ट्रीय विमानतळाद्वारे नवीन गंतव्यस्थानांची भर पडली असल्याचे सांगितले. या दोन विमानतळांचा राज्याच्या पर्यटन उद्योगावर सकारात्मक परिणाम झाला असल्याचे त्यांनी अधोरेखित केले. बंदरे, विमानतळ, रेल्वे आणि रस्त्यांद्वारे उत्कृष्ट संपर्क सुविधा असल्याचा उल्लेख करून गोदिन्हो यांनी गोव्याला लॉजिस्टिक आणि वेअरहाऊस हब म्हणून विकसित करण्याची विनंती केंद्र सरकारला केली.
सुक्ष्म, लघु आणि मध्यम उदयोग मंत्रालय
पंतप्रधानांच्या बांगलादेश दौऱ्यात खादीचे मुजीब जॅकेट ठरणार आकर्षण
नवी दिल्ली, 20 मार्च 2021
पंतप्रधान नरेंद्र मोदी यांच्या दोन दिवसीय बांगलादेश दौऱ्याला “मुजीब खादी” जॅकेटमुळे विशेष झळाळी प्राप्त होणार आहे. भारताचे खास वारसा लाभलेले खादी हे कापड सगळ्यांचे लक्ष वेधून घेण्यासाठी सज्ज आहे. पंतप्रधान नरेंद्र मोदी 26 आणि 27 मार्च रोजी बांग्लादेशच्या दौऱ्यावर जात आहेत. खादी व ग्रामोद्योग आयोगाने  खास तयार केलेले शंभर मुजीब जॅकेट या दौऱ्यासाठी उपलब्ध केले आहेत. पंतप्रधानांच्या या भेटीदरम्यान “मुजीब जॅकेट्स” हा मान्यवरांचा पोशाख असेल.
“मुजीब जॅकेट” हे बांग्लादेशचे राष्ट्रपिता वंगबंधु शेख मुजीबुर रहमान परिधान करत. हे जॅकेट त्यांची विशेष ओळख म्हणून प्रसिद्ध आहे, शेख मुजीबुर रहमान यांची जन्मशताब्दी, “मुजीब बोर्शो” बांग्लादेश साजरा करत आहे. त्या आणि पंतप्रधानांच्या दौऱ्याच्या पार्श्वभूमीवर, ढाका येथील भारतीय उच्चायोगाच्या इंदिरा गांधी सांस्कृतिक केंद्राने या शंभर खादी मुजीब जॅकेटची मागणी नोंदवली होती.
केव्हीआयसीचे अध्यक्ष श्री विनय कुमार सक्सेना म्हणाले की, “मुजीब जॅकेट” बांगलादेशात ऐतिहासिकदृष्ट्या महत्त्वाचे आहे आणि विशेष म्हणजे खादीचे सर्वात मोठे ब्रँड अॅम्बेसेडर असलेले पंतप्रधान नरेंद्र मोदी यांच्या बांगलादेश दौऱ्यात खादीपासून निर्मित हे मुजीब जॅकेट दौऱ्याची शोभा वाढवणार आहेत ही अभिमानाची बाब आहे.
S.Thakur/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
संरक्षण मंत्रालय
भारतीय सैन्यदलाने साजरा केला 240 वा कोर ऑफ इंजिनियर्स डे
नवी दिल्ली, 18 नोव्हेंबर 2020
भारतीय सैन्यदलाने आज 240 वा कोर ऑफ इंजिनियर्स डे साजरा केला. राष्ट्रीय युद्ध स्मारक येथे आयोजित केलेल्या कार्यक्रमात इंजिनिअर-इन-चीफ लेफ्टनंट जनरल एस के श्रीवास्तव, इतर अधिकारी, जेसीओ आणि इतर श्रेणीच्या अधिकाऱ्यांनी पुष्पचक्र अर्पण केले आणि देशासाठी बलिदान दिलेल्या सैनिकांना आदरांजली वाहिली.
कोर ऑफ इंजिनिअर्सकडून सशस्त्र सेना आणि इतर संरक्षण संघटनांसाठी पायाभूत सुविधा विकसित केल्या जातात आणि आपल्या विशाल सीमेवर संपर्कयंत्रणा सांभाळली जाते तसेच नैसर्गिक आपत्तीच्या वेळी लोकांना मदत करणारी सुविधा पुरवली जाते. कॉम्बॅट इंजिनिअर्स, लष्करी अभियंता सेवा, सीमा रस्ते संघटना आणि सैन्य सर्वेक्षण - या चार स्तंभांद्वारे ही कार्ये पार पाडली जातात.
कोर ऑफ इंजिनिअर्सचे तीन गट आहेत- मद्रास सेपर्स, बेंगाल सेपर्स आणि बॉम्बे सेपर्स, यांचे 18 नोव्हेंबर 1932 रोजी कोरमध्ये विलीनीकरण करण्यात आले. स्थापनेपासूनच युद्ध आणि शांतता अशा दोन्ही परिस्थितीत कोर ऑफ इंजिनिअर्सच्या अपार अनुकरणीय योगदानाचा इतिहास आहे.M.Iyengar/S.Thakur/Da.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
सुक्ष्म, लघु आणि मध्यम उदयोग मंत्रालय
भारतातील सूक्ष्म लघु आणि मध्यम उद्योगांची वाढ आणि विकास या विषयावर आयोजित राष्ट्रीय परिसंवादाला केंद्रीय मंत्री नारायण राणे यांनी केले संबोधित
सूक्ष्म लघु आणि मध्यम उद्योग क्षेत्रासाठी केंद्र सरकारच्या योजना आणि धोरणांबद्दल जागरूकता निर्माण करण्यासाठी सूक्ष्म, लघु आणि मध्यम उद्योग मंत्रालयाने  आज, मणिपूर मध्ये इंफाळ इथे, सूक्ष्म-लघु-मध्यम उद्योगांची वाढ आणि विकास या विषयावर राष्ट्रीय परिसंवादाचे आयोजन केले होते.
परिसंवादात बोलताना, केंद्रीय एमएसएमई मंत्री नारायण राणे यांनी, केंद्र सरकार आणि मणिपूर राज्य सरकारच्या एकत्रित प्रयत्नांमुळे मणिपूर हे आसियान या आग्नेय आशियाई राष्ट्र समुहाचे प्रमुख प्रवेशद्वार म्हणून उदयास येईल असे ठामपणे सांगितले. एमएसएमई मंत्रालयाच्या तंत्रज्ञान केंद्रांपैकी एकाची स्थापना इथे केल्यामुळे आणि नवीन मार्गदर्शक तत्त्वांनुसार, ईशान्य भारत क्षेत्र आणि सिक्कीममध्ये एमएसएमईला प्रोत्साहन ही योजना सुरु केल्यामुळे, मणिपूर हे ईशान्य भारतातील एक महत्त्वाचे आयात-निर्यात केंद्र बनण्यात मदत होईल, असे ते म्हणाले.
याप्रसंगी, एमएसएमई मंत्रालयाने मणिपूर सरकारच्या वस्त्रोद्योग, वाणिज्य, उद्योग आणि पर्यटन विभाग आणि ट्रेड रिसीव्हेबल डिस्काउंटिंग सिस्टम  या व्यापार प्रणालीच्या, InvoiceMart, M1Xchange आणि RXIL या तीन उपविभागीय मंचांसोबत, सामंजस्य करारावर स्वाक्षरी केली. एमएसएमईची कामगिरी उंचावून ती अधिक गतिमान करण्यासाठी, हा करार करण्यात आला आहे. सूक्ष्म आणि लघु उद्योगांनी, यावेळी विविध श्रेणीतील उत्पादनांचे प्रदर्शनही केले.
या कार्यक्रमाला, एमएसएमई मंत्रालय आणि मणिपूर राज्य सरकारच्या विविध विभागातील वरिष्ठ अधिकारी उपस्थित होते.
मुंबई, 27 ऑगस्ट 2018
पुढच्या वर्षात भारत जगातील पाचव्या क्रमांकाची सर्वात मोठी अर्थव्यवस्था होईल, अशी अपेक्षा केंद्रीय वित्त आणि कॉर्पोरेट व्यवहार मंत्री अरुण जेटली यांनी व्यक्त केली. मुंबईत आज भारतीय बँक संघटनेच्या 71 व्या वार्षिक सर्वसाधारण सभेत व्हिडिओ कॉन्फरसिंगच्या माध्यमातून उपस्थितांशी संवाद साधला. भारतात सध्या अर्थव्यवस्थेत जे बदल होत आहेत त्यात बँकिंग उद्योगाची भूमिका अत्यंत महत्त्वाची आहे, यासाठी बँकिंग व्यवस्थेत व्यावसायिकता विश्वासार्हता आणि बँकिंग क्षेत्राचा विस्तार अधिकाधिक होणे आवश्यक आहे, असे ते म्हणाले. या सभेच्या निमित्ताने बँकिंग क्षेत्राने आत्मपरिक्षण करून दीर्घकालीन विकासासाठी आराखडा तयार करण्याची गरज आहे, असे जेटली यावेळी म्हणाले.
उच्च विकासदर गाठताना त्याची सांगड अर्थव्यवस्थेच्या मूलभूत संरचनेशी घालणे अत्यंत आवश्यक आहे. तात्कालिक फायद्यासाठी मूलभूत संरचनेला धोका पोहचवणे हिताचे नाही, असे सांगत वित्तीय तूट आणि विकास दर यांच्यातही समतोल राखला गेला पाहिजे यावर जेटली यांनी भर दिला.
याआधी विशेष तारतम्य न ठेवता दिल्या गेलेल्या कर्जांमुळे बॅकिंग व्यवस्थेवर बुडीत कर्जांचा ताण पडला आहे. जुन्या बुडीत कर्जांची समस्या आज अत्यंत गंभीर झाल्याचेही त्यांनी नमूद केले. नादारी आणि दिवाळखोरी कायद्यामुळे कर्जदाता आणि कर्जदार यांच्यात नव्याने संबंध प्रस्थापित झाले आहेत, असे सांगत ही व्यवस्था वेगाने पुढे नेण्याची गरज त्यांनी अधोरेखित केली.
नादारी आणि दिवाळखोरी कायद्यातील कलम 29 अ मधल्या सुधारणेमुळे, कर्जबुडव्या प्रवर्तकांना आपल्या संपत्तीचा लिलाव करता येणार नाही, असे जेटली म्हणाले. मुक्त अर्थव्यस्थेपूर्वीच्या भ्रष्टाचारविरोधी कायद्यात भ्रष्टाचाऱ्याविरोधात दंडात्मक कारवाईची तरतूद नव्हती, मात्र आता नव्या दुरुस्तीमुळे सरकारी कर्मचारी आवश्यक ते धाडसी निर्णय घेऊ शकतील, तसेच, बँकिंग आणि निर्णय प्रकियेत सहभागी असलेल्या इतर घटकांनाही नव्या कायद्याचे पाठबळ मिळाले आहे, असे त्यांनी सांगितले.
जन-धन योजना, मुद्रा योजना आणि अल्प दरातल्या विमा योजनांमुळे बँकिंग क्षेत्र घरोघरी पोहोचले आहे. बँकिंग व्यवस्था या कुठल्याही अर्थव्यवस्थेचा आत्मा असतात असे सांगत राष्ट्रबांधणी विशेषत: उद्योगांना पाठबळ देण्यात बँकिंग क्षेत्राचे कार्य अजोड असल्याचे अरुण जेटली म्हणाले.
बँकिंग क्षेत्रासमोरची आव्हाने आणि इतर मदतीसाठी बँक संघटनेची भूमिका अत्यंत महत्त्वाची ठरली आहे आणि भविष्यातही ती महत्त्वाची ठरेल, असा विश्वास यावेळी बँक संघटनेचे अध्यक्ष शाम श्रीनिवासन यांनी व्यक्त केला.
N.Sapre/R.Aghor/P.Kor
राष्ट्रपती कार्यालय
राष्ट्रपती 12 ते 13 फेब्रुवारीदरम्यान उत्तर प्रदेश दौऱ्यावर
राष्ट्रपती द्रौपदी मुर्मू 12 ते 13 फेब्रुवारी 2023 या कालावधीत उत्तर प्रदेश दौऱ्यावर जाणार आहेत.
राष्ट्रपती 12 फेब्रुवारी, 2023 रोजी लखनऊमध्ये उत्तर प्रदेश जागतिक गुंतवणूकदार संमेलन-2023 च्या समारोप सत्रात सहभागी होतील. त्याच दिवशी संध्याकाळी, उत्तर प्रदेश सरकारतर्फे लखनऊमधील लोक भवन येथे आयोजित नागरी सत्कार समारंभाला उपस्थित राहतील.
राष्ट्रपती, 13 फेब्रुवारी 2023 रोजी लखनऊमधील बाबासाहेब भीमराव आंबेडकर विद्यापीठाच्या 10 व्या दीक्षांत समारंभाला उपस्थित राहतील. दिल्लीला परतण्यापूर्वी काशी विश्वनाथ मंदिरात जाऊन वाराणसी येथे गंगा आरतीलाही त्या उपस्थित राहणार आहेत.
कृषी मंत्रालय
भाजीपाला-फळे-फुलांचा 2019-20 मधल्या उत्पादनाचा पहिला अग्रीम अंदाज
नवी दिल्ली, 27 जानेवारी 2020
देशातल्या भाजीपाला, फळे-फुले अशा फुलोत्पादक उत्पादनांचा वर्ष 2018-19 मधला सुधारित अंदाज आणि वर्ष 2019-20 मधला पहिला अग्रीम अंदाज आज केंद्रीय कृषी, सहकार आणि शेतकरी कल्याण विभागात जाहीर केला.
यानुसार, 2018-19 या वर्षात देशातील 25.43 दशलक्ष हेक्टर जमिनीवर 310.74 दशलक्ष टन इतकं उत्पादन झाले. 2019-20 या वर्षासाठीचा पहिला अग्रीम अंदाजही मंत्रालयाने जाहीर केला आहे. यंदा पिक क्षेत्रात वाढ होऊन ते 25.61 दशलक्ष हेक्टर इतके असेल तसेच उत्पादनातही 313.35 दशलक्ष टनपर्यंत वाढ होण्याचा अंदाज वर्तवण्यात आला आहे.
2019-20 या वर्षात भाजीपाला, सुगंधी आणि औषधी वनस्पतींच्या उत्पादनात वाढ होण्याचा अंदाज आहे. मात्र, फळे, फुले आणि मसाल्यांचे उत्पादन घटण्याची शक्यता आहे. विशेषत: द्राक्षं, केळी, आंबे, संत्री-मोसंबी, पपई आणि डाळींबाच्या उत्पादनात घट होण्याची शक्यता आहे.
B.Gokhale/R.Aghor/P.Kor
(Visitor Counter : 112
श्रम आणि रोजगार मंत्रालय
आत्मनिर्भर भारत रोजगार योजनेने  रोजगार निर्मितीचे लक्ष्य केले पार
नवी दिल्ली, 30 ऑगस्ट 2023
केंद्र सरकारची नाविन्यपूर्ण रोजगार प्रोत्साहन योजना म्हणजेच आत्मनिर्भर भारत रोजगार योजनेने  आपले रोजगार निर्मितीचे प्रारंभिक उद्दिष्ट पार केले आहे. कोविड-19 महामारीच्या काळात रोजगार निर्मिती आणि पुनर्प्राप्ती करण्यात या योजनेने मोठे यश मिळवले होते.
ही योजना 1 ऑक्टोबर 2020 पासून लागू करण्यात आली होती. कर्मचारी भविष्य निर्वाह निधी संघटना  मध्ये नोंदणीकृत असलेल्या आस्थापनांचे नियोक्ते आर्थिक सहाय्य देऊन नवीन रोजगाराच्या संधी निर्माण करण्यास प्रोत्साहन देण्यासाठी आत्मनिर्भर भारत रोजगार योजना  ची रचना करण्यात आली आहे. या योजनेचे मुख्य उद्दिष्ट म्हणजे, 1000 पर्यंत कर्मचारी संख्या असलेल्या आस्थापनांसाठी, कर्मचारी आणि नियोक्ता योगदान  समाविष्ट करून, महामारीच्या काळात नोकऱ्या गमावलेल्या लोकांसह, बेरोजगार व्यक्तींना रोजगारासाठी प्रोत्साहन देणे. त्याचबरोबर 1000 पेक्षा जास्त कर्मचारी असलेल्या आस्थापनांसाठी, नवीन कर्मचार्यांच्या संदर्भात केवळ कर्मचाऱ्यांच्या भविष्य निर्वाह निधी मधील  योगदान  समाविष्ट केले गेले.
31 मार्च 2022 पर्यंत नोंदणीसाठी खुल्या असलेल्या या योजनेने संपूर्ण भारतातील अंदाजे 7.18 दशलक्ष कर्मचाऱ्यांना लाभ देण्याचे उद्दिष्ट ठेवले होते. 31 जुलै 2023 पर्यंत, आत्मनिर्भर भारत रोजगार योजनेने  याआधीच 7.58 दशलक्ष नवीन कर्मचार्यांची नोंदणी पूर्ण केली आहे, ज्यामुळे या योजनेचे प्रारंभिक रोजगार निर्मितीचे उद्दिष्ट दिलेल्या वेळेआधीच पार झाले आहे.
आजपर्यंत, एकूण 1,52,380 आस्थापनांनी, 60,44,155 नवीन कर्मचाऱ्यांची नियुक्ती केली असून सर्व पात्रता अटी पूर्ण केल्यानंतर या आस्थापनांनी आत्मनिर्भर भारत रोजगार योजने  अंतर्गत 9,669.87 कोटी रुपयांचा लाभ प्राप्त केला आहे. या योजनेद्वारे लाभार्थी आस्थापना आणि कर्मचाऱ्यांना मासिक आधारावर विशिष्ट पात्रता निकषांनुसार लाभांचे वितरण सुनिश्चित केले जाते.
महामारीच्या या आव्हानात्मक काळात आर्थिक पुनरुत्थानाला चालना देण्यासाठी या योजनेची भूमिका अधोरेखित करून, रोजगार निर्मितीच्या पुनरुज्जीवनासाठी भरीव योगदानावर भर देण्यात आला आहे.
आत्मनिर्भर भारत रोजगार योजनेबद्दल  अधिक माहितीसाठी, कृपया <https://www.epfindia.gov.in/site_en/abry.php> या संकेतस्थळाला अवश्य भेट द्या.R.Aghor/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
पंतप्रधान कार्यालय
18 व्या भारत-आसियान शिखर परिषदेचे पंतप्रधान सह-अध्यक्ष
नवी दिल्ली, 28 ऑक्टोबर 2021
पंतप्रधान नरेंद्र मोदी आज ब्रुनोईचे राजे सुलतान हाजी हस्नल बोल्काय या सध्याच्या अध्यक्षांच्या आमंत्रणावरुन अठराव्या भारत आसियान शिखर परिषदेत सहभागी झाले.
या शिखर परिषदेचे आयोजन दूरदृश्य पद्धतीने करण्यात आले होते आणि आसियान सदस्य देशांच्या नेत्यांनी त्यात भाग घेतला. भारत आसियान भागीदारीचे तिसावे वर्ष हा मैलाचा दगड असल्याचे अधोरेखित करत या नेत्यांनी 2022 हे वर्ष भारत आसियान मैत्री वर्ष म्हणून जाहीर केले.
भारताच्या ॲक्ट ईस्ट धोरणातील व हिंद-प्रशांत क्षेत्रासंबधी भारताचे दूरदर्शी धोरण यांमधील आसियानचे मध्यवर्ती स्थान पंतप्रधानांनी अधोरेखित केले.
आसियान आऊटलूक फॉर इंडो-पॅसिफिक  आणि भारताच्या इंडो-पॅसिफिक ओशन्स इनिशिएटीव्ह  यांच्यामधील समन्वयाची बांधणी करत भारत आणि आसियान नेत्यांनी या भागातील शांतता, स्थैर्य आणि समृद्धी यासाठी सहकार्य करण्याबाबतच्या भारत-आसियान संयुक्त निवेदनाचे स्वागत केले.
कोविड-19 चा उल्लेख करत पंतप्रधानांनी या भागात महामारीशी दोन हात करण्यासाठी भारताने केलेल्या प्रयत्नांचा उल्लेख केला. त्याचप्रमाणे या संदर्भात आसियानने घेतलेल्या पुढाकाराचाही पुनरुच्चार केला.
म्यानमारसाठी मानवतावादी भूमिकेतून पुढाकार घेत आसियानने केलेली 2,00,000 अमेरिकन डॉलरची वैद्यकीय मदत तसेच दहा लाख अमेरिकन डॉलर्सचा आसियान कोविड-19 प्रतिसाद निधी यामध्ये भारताने योगदान दिले आहे.
भारत असियान संबंध अधिक विस्तृत पातळीवर नेत प्रत्यक्ष, डिजिटल आणि माणसामाणसांमधील संवाद यावर नेत्यांनी चर्चा केली. भारत असियान सांस्कृतिक बंध अधिक दृढ करण्यासाठी पंतप्रधानांनी आसियान संस्कृतिक वारसा यादी तयार करण्यासाठी भारताचा सहभाग जाहीर केला. व्यापार आणि गुंतवणूक याबद्दल बोलताना त्यांनी विविधता त्याचप्रमाणे कोविडोत्तर आर्थिक पुनर्स्थापनेसाठी पुरवठा साखळ्यांची लवचिकता या बाबी अधोरेखित केल्या. यासाठी भारत आसियान मुक्त व्यापार कराराच्या पुनर्स्थापनेची गरज व्यक्त केली.
कोविड-19 महामारी मध्ये भारताने विश्वासू साथीदार म्हणून लसपुरवठा करत या भागात बजावलेल्या भूमिकेची आसियान नेत्यांनी प्रशंसा केली. त्यांनी हिंद प्रशांत भागात आसियानच्या मध्यवर्ती स्थानाला असणाऱ्या भारताच्या पाठिंब्याचे स्वागत केले आणि भारत आसियान विस्तृत सहकार्याची खात्री संयुक्त निवेदनातून व्यक्त केली. या चर्चेत या भागातील सामायिक व काळजीचे मुद्दे तसेच आंतरराष्ट्रीय बाबी याशिवाय दक्षिण चीन सागरी पट्टा आणि दहशतवाद यासंबंधी सुद्धा चर्चा झाली.
आंतरराष्ट्रीय कायदे, विशेषतः UNCLOS सारख्या आंतरराष्ट्रीय कायद्याचे पालन यासारख्या नियमांवर आधारित व्यवस्थेचे महत्व दोन्ही बाजूंनी लक्षात आणून दिले.
दक्षिण चिनी सागरी भागात शांतता राखणे तसेच शांततेला प्रोत्साहन , सुरक्षा आणि संरक्षण तसेच सागरी संचार आणि हवाई मार्गक्रमण याला मुक्तद्वार देण्याचे महत्व सर्व नेत्यांनी अधोरेखीत केले.
भारत आणि आशिया यांच्यामध्ये सखोल दृढ आणि बहुआयामी संबंध आहेत त्याचप्रमाणे अठराव्या भारत आसियान शिखर परिषदेने या संबंधांच्या अनेक बाजूंचा आढावा घेण्याची संधी दिली त्याचप्रमाणे भारत आसियान धोरणात्मक भागीदारी अजुन वरच्या स्तराला नेण्यासाठी दिशा दाखवली.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(